pythainlp/thai-financial-dataset huggingface dataset:
10. การควบคุมภายใน

  ในการประชุมคณะกรรมการธนาคารครั้งที่ 7/2545 เมื่อวันที่ 27 มีนาคม 2545
  โดยมีกรรมการตรวจสอบทั้ง 3 คน เข้าร่วมประชุมด้วย
  คณะกรรมการธนาคารได้สอบทานและประเมินความเพียงพอของระบบการควบคุมภายในของธนาคารแต่ละด้านเกี่ยวกับ

-   การจัดองค์กรและสภาพแวดล้อม

-   การบริหารความเสี่ยง

-   การควบคุมการปฏิบัติงานของฝ่ายบริหาร

-   ระบบสารสนเทศและการสื่อสารข้อมูล

-   ระบบการติดตาม

  เห็นว่าธนาคารได้ปฏิบัติตามแนวทางที่สำนักงานคณะกรรมการกำกับหลักทรัพย์และตลาดหลักทรัพย์ได้กำหนดเป็นแบบประเมินอย่างเหมาะสมและมีประสิทธิภาพพอควรแล้ว
  และจะได้พิจารณาปรับปรุงให้ดียิ่งขึ้น

  สำหรับการทำธุรกรรมกับผู้ถือหุ้นรายใหญ่ กรรมการ ผู้บริหารหรือผู้ที่เกี่ยวข้อง
  ซึ่งธนาคารก็ได้ถือปฏิบัติสอดคล้องกับพระราชบัญญัติการธนาคารพาณิชย์
  และพระราชบัญญัติหลักทรัพย์และตลาดหลักทรัพย์ ในการป้องกันควบคุมดูแลทรัพย์สินของธนาคาร
  บริษัทย่อย และบริษัทร่วม เพื่อมิให้บุคคลที่กล่าวข้างต้นนำไปใช้โดยมิชอบหรือไม่มีอำนาจ
  ส่วนใหญ่จึงไม่มีความเห็นแตกต่างไปจากความเห็นของคณะกรรมการตรวจสอบ

  การประชุมคณะกรรมการธนาคารมีกรรมการตรวจสอบเข้าร่วมประชุมทุกครั้ง
  เว้นแต่ในบางครั้งที่กรรมการตรวจสอบบางคนติดภารกิจที่จำเป็น จึงไม่อาจเข้าร่วมประชุมได้
  แต่ก็ยังมีกรรมการตรวจสอบเข้าร่วมประชุมอย่างน้อย 2 ใน 3 คน

ผู้สอบบัญชีของธนาคารคือ บริษัท ดีลอยท์ ทู้ช โธมัทสุ ไชยยศ จำกัด
ซึ่งเป็นผู้ตรวจสอบงบการเงินประจำปี 2545 โดยมิได้มีเงื่อนไข
และได้ประเมินระบบการควบคุมภายในด้านการบัญชีของธนาคารในขอบเขตที่เห็นว่าจำเป็นตามมาตรฐานการสอบบัญชีที่รับรองทั่วไป
โดยกำหนดวิธีการ เวลา และขอบเขตของการตรวจสอบ
เพื่อแสดงความเห็นต่องบการเงินของธนาคาร
ซึ่งที่ผ่านมาผู้สอบบัญชีไม่พบสิ่งที่เป็นเหตุให้เชื่อว่างบการเงินไม่ถูกต้องตามที่ควรในสาระสำคัญตามหลักการบัญชีที่รับรองทั่วไป
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายสุวัฒน์ สุขสงเคราะห์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายสุวัฒน์ สุขสงเคราะห์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

+-----------------------+-----------------------+-----------------------+
| ชื่อ                    |  ตำแหน่ง               | ลายมือชื่อ               |
+-----------------------+-----------------------+-----------------------+
| 1. นายกฤตย์ รัตนรักษ์     |  ประธานกรรมการ        | ……………………………………...     |
+-----------------------+-----------------------+-----------------------+
| 2. นายเอกศักดิ์ ภูริผล     | กรรมการ               | ……………………………………...     |
+-----------------------+-----------------------+-----------------------+
| 3. นายจำลอง อติกุล      | กรรมการผู้จัดการใหญ่      | ……………………………………...     |
+-----------------------+-----------------------+-----------------------+
| ชื่อ                    |  ตำแหน่ง               | ลายมือชื่อ               |
+-----------------------+-----------------------+-----------------------+
| ผู้รับมอบอำนาจ           |                       |                       |
+-----------------------+-----------------------+-----------------------+
| นายสุวัฒน์ สุขสงเคราะห์    | เลข                   | ……………………………………...     |
|                       | านุการคณะกรรมการธนาคาร |                       |
+-----------------------+-----------------------+-----------------------+
4. การวิจัยและพัฒนา

นวัตกรรมและการพัฒนาผลิตภัณฑ์ใหม่

ธนาคารตระหนักในภาวะเศรษฐกิจที่มีความผันผวนยิ่งในปัจจุบัน
ส่งผลให้การดำเนินธุรกิจธนาคารพาณิชย์ต้องมีการปรับปรุงนวัตกรรมด้านเทคโนโลยีและพัฒนาผลิตภัณฑ์ใหม่อย่างต่อเนื่องเพื่อรองรับการแข่งขันที่สูงขึ้น
ทั้งนี้ธนาคารได้วางแผนพัฒนาด้านเทคโนโลยีสารสนเทศเป็นเวลา 3 ปี (2544 – 2546)
ด้วยงบประมาณลงทุน 3,500 ล้านบาทมาอย่างต่อเนื่อง ในปี 2545 นี้
แผนพัฒนาดังกล่าวประสบผลสำเร็จอย่างดียิ่งมากกว่า 20 โครงการจากแผนงาน 27 โครงการ
ได้แก่ โครงการ Internet Banking 7 Series ประกอบด้วย Krungsri e-trade,
Krungsri e-Banking, Krungsri Online Banking, Krungsri e-Mobile Banking,
Krungsri e-Payment, Krungsri- e-ATM, Krungsri e-Cash Management
โดยใช้เทคโนโลยีอินเตอร์เน็ตในการให้บริการด้านต่างๆแก่ลูกค้าธนาคาร
ซึ่งช่วยให้ธนาคารสามารถเพิ่มประสิทธิภาพในการบริการลูกค้าได้ครบทุก Channels
และธนาคารได้ขยายเครือข่ายไปทั่วประเทศ โดยขยายการติดตั้งตู้ ATM เพิ่มเป็น 750 ตู้
และธนาคารเปิดให้บริการจองซื้อบัตรชมภาพยนตร์ในเครือ Major Cineplex ผ่านเครื่อง ATM
ซึ่งธนาคารเป็นธนาคารแรกที่เปิดให้บริการนี้ ทั้งนี้โครงการที่สำคัญ คือ การตั้งศูนย์ Centralized
Clearing Center โดยใช้ระบบ Imaging Workflow จากบริษัท Unisys ประเทศไทย จำกัด
สำเร็จเป็นธนาคารแรก ซึ่งครอบคลุมเช็ครับเรียกเก็บจากธนาคารแห่งประเทศไทย (Inward
Clearing) เช็คส่งเรียกเก็บไปธนาคารแห่งประเทศไทย (Outward Clearing) และ Web
Signature เพื่อให้สาขาสามารถดูลายมือชื่อเจ้าของบัญชีเงินฝากกระแสรายวันผ่าน Browser
ทั้งหมดนี้ช่วยส่งผลให้สาขาสามารถขยายเวลาบริการลูกค้าได้เพิ่มมากขึ้น
และลูกค้าสามารถถอนเช็คต่างสาขาได้แบบ Real-time

ส่วนการลงทุนและพัฒนาโครงสร้างพื้นฐานด้าน IT
ทางธนาคารก็ยังให้ความสำคัญในการลงทุนอย่างต่อเนื่อง
โดยได้จัดซื้อเครื่องคอมพิวเตอร์ขนาดกลาง SUN E10K มาประมวลผลระบบบริหารเงิน ระบบ
Cash Management และ Data Warehouse
รวมทั้งปรับเปลี่ยนระบบเครือข่ายการสื่อสารสาขาเป็น Protocol TCP/IP เสร็จทั่วประเทศ
และเปลี่ยนระบบเครือข่ายภายในสำนักงานใหญ่เป็นระบบ Ethernet
เพื่อรองรับธุรกรรมที่ใช้เทคโนโลยีอินเตอร์เน็ตทั้งในปัจจุบันและอนาคต

อนึ่ง ธนาคารเริ่มโครงการปรับปรุงระบบงานหลักโดยใช้เทคโนโลยีใหม่ ได้แก่ระบบ Advance
Loan System จากบริษัท ALLTEL ซึ่งสามารถช่วยในการออกผลิตภัณฑ์สินเชื่อใหม่ๆ
ในระยะเวลารวดเร็ว เช่น สินเชื่อประเภทบุคคล (P-Loan, C-Loan)
และมีการลงทุนในโครงการพัฒนาคลังข้อมูล (Enterprise Datawarehouse)
โดยธนาคารได้เลือกใช้ Software OFSA (Oracle Financial Services Application)
จากบริษัท Oracle มาดำเนินการ ซึ่งประกอบด้วย 2 ระยะคือ ระยะที่ 1 Profitability
Analysis & Cost Allocation การวิเคราะห์กำไรและต้นทุน
เพื่อประเมินผลการดำเนินงานของธนาคารทั้งในด้านรายหน่วยธุรกิจ, รายผลิตภัณฑ์ และรายลูกค้า
ระยะที่ 2 Risk Management การจัดการด้านบริหารความเสี่ยง นอกจากนี้
ธนาคารยังดำเนินโครงการ Re-engineering สาขา
ซึ่งธนาคารได้ลงทุนเปลี่ยนแปลงรูปลักษณ์สาขาใหม่ (Model Branch) โดยธนาคารได้ออกแบบ
Mini Branch และติดตั้งเครื่องมือ
อุปกรณ์และโปรแกรมทำงานให้กับสาขาต่างๆอย่างต่อเนื่องเสร็จสิ้น 15 สาขา ในปี 2545
และจะติดตั้งอย่างต่อเนื่องไปทั่วประเทศในปี 2546-2548
[]

สารบัญ

หน้าที่

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

ปัจจัยความเสี่ยง 2

1.  ลักษณะการประกอบธุรกิจ 7

2.  การประกอบธุรกิจของแต่ละสายผลิตภัณฑ์ 13

3.  การวิจัยและพัฒนา 32

4.  ทรัพย์สินที่ใช้ในการประกอบธุรกิจ 33

5.  โครงการในอนาคต 38

6.  ข้อพิพาททางกฎหมาย 38

7.  โครงสร้างเงินทุน 38

8.  การจัดการ 45

  10. การควบคุมภายใน 60

11. รายการระหว่างกัน 60

12. ฐานะการเงินและผลการดำเนินงาน 63

13. ข้อมูลอื่นที่เกี่ยวข้อง 81

ส่วนที่ 3 การรับรองความถูกต้องของข้อมูล 82

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 83 

เอกสารแนบ 2 รายละเอียดเกี่ยวกับกรรมการของบริษัทย่อย 89

เอกสารแนบ 3 อื่น ๆ 90
ส่วนที่ 1

ข้อมูลสรุป (Executive Summary)

ธนาคารกรุงศรีอยุธยา จำกัด (มหาชน) ประกอบธุรกิจการธนาคารพาณิชย์ทุกประเภทตามที่กำหนดไว้ใน พ.ร.บ.การธนาคารพาณิชย์ รวมทั้งประกอบธุรกิจอื่น ๆ ที่เป็นธุรกิจเกี่ยวกับหรือเนื่องจากการธนาคารพาณิชย์ หรือธุรกิจอันเป็นประเพณีที่ธนาคารพาณิชย์พึงประกอบการได้ โดยมีที่ตั้งสำนักงานใหญ่เลขที่ 1222 ถนนพระรามที่ 3 แขวงบางโพงพาง เขตยานนาวา กรุงเทพมหานคร ปัจจุบันธนาคารมีทุนจดทะเบียน 78,503.25 ล้านบาท ทุนเรียกชำระแล้ว 18,503.25 ล้านบาท

ณ วันที่ 31 ธันวาคม 2545 ธนาคารมีสาขาอยู่ทั่วประเทศ 388 สาขา และสาขาต่างประเทศ 3
สาขา รวมทั้งสิ้น 391 สาขา มีพนักงานจำนวน 7,670 คน ธนาคารมีบริษัทย่อยและบริษัทร่วม 9
บริษัท ซึ่งจัดแบ่งตามประเภทของธุรกิจ คือ กลุ่มธุรกิจการเงิน กลุ่มธุรกิจบริการ และกลุ่มธุรกิจอื่น

ณ วันที่ 31 ธันวาคม 2545 ธนาคารมียอดสินทรัพย์รวม 468,520 ล้านบาท ยอดเงินฝากรวม
395,439 ล้านบาท เงินให้สินเชื่อรวม 378,836 ล้านบาท
ธนาคารมีส่วนแบ่งตลาดทางด้านเงินฝากและเงินให้สินเชื่อ (หักค่าเผื่อหนี้สงสัยจะสูญ) ร้อยละ
7.98 และ 9.63 ตามลำดับ

ณ วันที่ 31 ธันวาคม 2545 ธนาคารมีเงินกองทุนรวม (ชั้นที่ 1+ชั้นที่ 2) จำนวน 42,884
ล้านบาท หรือคิดเป็นสัดส่วนร้อยละ 10.80 ของสินทรัพย์เสี่ยง โดยมีเงินกองทุนชั้นที่ 1 จำนวน
23,719 ล้านบาท หรือร้อยละ 5.97 ของสินทรัพย์เสี่ยง
ซึ่งสูงกว่าระดับที่ธนาคารแห่งประเทศไทยกำหนดขั้นต่ำไว้ที่ร้อยละ 8.50 สำหรับกองทุนรวม
และร้อยละ 4.25 สำหรับกองทุนชั้นที่ 1
9. การควบคุมภายใน

ธนาคารให้ความสำคัญต่อระบบการควบคุมภายในที่ดี
ทุกฝ่ายงานภายในธนาคารต้องจัดให้มีระบบการควบคุมภายในที่เพียงพอเหมาะสม
โครงสร้างองค์กรของธนาคารถูกจัดให้สอดคล้องกับการกำกับดูแลและการสอบทานตามวิธีปฏิบัติที่เป็นเลิศ
(Best Practice) โดยเริ่มตั้งแต่หน่วยงานผู้ปฏิบัติงานเอง
หน่วยงานควบคุมดูแลจนกระทั่งกลุ่มงานตรวจสอบภายใน
เพื่อให้เกิดความมั่นใจได้ว่าระบบการควบคุมภายในของแต่ละกระบวนการทำงานมีประสิทธิภาพและประสิทธิผลส่งผลให้ธนาคารสามารถบริหารจัดการความเสี่ยงด้านต่างๆให้อยู่ในระดับที่ยอมรับได้ทำให้สามารถบรรลุแผนกลยุทธ์และวัตถุประสงค์ของธนาคารที่กำหนดไว้และสามารถดูแลผลประโยชน์ของลูกค้าของธนาคารได้อย่างเหมาะสม

[]

ธนาคารมีการจัดโครงสร้างองค์กรให้สอดคล้องกับลักษณะการดำเนินธุรกิจ
และมีการแบ่งแยกหน้าที่ในการปฏิบัติงาน ให้เกิดการถ่วงดุลและสอบทานระหว่างกัน
มีการกำหนดอำนาจดำเนินการที่ชัดเจนเป็นลายลักษณ์อักษร
มีการกำกับดูแลและสอบทานระบบการควบคุมภายในให้มีประสิทธิภาพ
โดยกลุ่มงานตรวจสอบซึ่งมีอิสระในการปฏิบัติงานจะดำเนินการตรวจสอบและประเมินความเพียงพอ
เหมาะสมของระบบการควบคุมภายในของกระบวนการและระบบงานต่างๆ ของธนาคาร
บริษัทในกลุ่มงานการเงิน และoutsource companies ด้วย ตามแผนการตรวจสอบประจำปี
ซึ่งจัดทำขึ้นตามวิธีการประเมินความเสี่ยงเพื่อวางแผนการตรวจสอบ (Risk-based Audit
Plan) ทั้งนี้
แผนการตรวจสอบดังกล่าวได้มีการนำเสนอเพื่อขออนุมัติจากคณะกรรมการตรวจสอบก่อนดำเนินการสอบทานระบบการควบคุมภายในของหน่วยงานต่างๆ
ที่ได้กำหนดไว้ในแผน
ผลการสอบทานระบบการควบคุมภายในจะรายงานตรงต่อผู้บริหารของหน่วยงานที่รับการตรวจสอบ
เพื่อพิจารณาปรับปรุง
หรือดำเนินการแก้ไขข้อบกพร่องตามกำหนดเวลาที่เหมาะสมและกลุ่มงานตรวจสอบได้มีการติดตามผลการดำเนินการแก้ไขเป็นประจำและรายงานผลการติดตามการปฏิบัติตามข้อเสนอแนะในรายงานการตรวจสอบเสนอต่อผู้บริหารระดับสูงของธนาคารและคณะกรรมการตรวจสอบเป็นประจำทุกเดือน
นอกจากงานตรวจสอบตามแผนการตรวจสอบแล้วกลุ่มงานตรวจสอบยังทำหน้าที่ให้คำปรึกษาต่าง ๆ
เพื่อเพิ่มคุณค่าตลอดจนปรับปรุงประสิทธิภาพและประสิทธิผลของกระบวนการบริหารความเสี่ยง
การควบคุมภายใน และการกำกับดูแลกระบวนการและระบบงานต่างๆ
กลุ่มงานตรวจสอบยังมีการพัฒนางานตรวจสอบแบบต่อเนื่อง (Continuous Audit)
โดยนำเทคโนโลยีหรือการเขียนโปรแกรมการตรวจสอบเพื่อวิเคราะห์หารายการผิดปกติที่อาจเกิดขึ้นอย่างต่อเนื่องสม่ำเสมอ
เพื่อแจ้งต่อผู้บริหารที่เกี่ยวข้องเพื่อดำเนินการติดตามแก้ไขอย่างทันกาล
รวมทั้งมีการประสานงานกับหน่วยงานกำกับดูแลอื่นภายในธนาคาร
เพื่อให้เกิดการทำงานร่วมกันอย่างมีประสิทธิภาพหนึ่งในผลสำเร็จของระบบการควบคุมภายในและการตรวจสอบที่มีประสิทธิภาพสามารถวัดได้จากการลดลงของมูลค่าความเสียหายของธนาคาร
ที่มีสถิติลดลงอย่างต่อเนื่อง

นอกจากนั้นกลุ่มงานตรวจสอบมีการปรับปรุงคุณภาพงานตรวจสอบอย่างต่อเนื่อง
โดยกำหนดให้มีการแบ่งแยกหน้าที่ระหว่างผู้ตรวจสอบและผู้ควบคุมมาตรฐานและประเมินคุณภาพงานตรวจสอบ
โดยกลุ่มพัฒนาและควบคุมมาตรฐานการตรวจสอบ
ทำการติดตามประเมินผลการทำงานของผู้ตรวจสอบอย่างอิสระและพัฒนางานตรวจสอบภายในให้มีประสิทธิภาพและเป็นมาตรฐานสากลนอกจากนี้
ธนาคารยังส่งเสริมให้พนักงานตรวจสอบมีการพัฒนาความรู้อย่างต่อเนื่อง
และมีการทดสอบความรู้ของผู้ตรวจสอบเกี่ยวกับกฎระเบียบใหม่ ๆอย่างสม่ำเสมอ
มีการจัดอบรมทางด้านวุฒิบัตรการตรวจสอบภายในให้แก่พนักงานและส่งเสริมพนักงานให้เข้าสอบวุฒิบัตรตามวิชาชีพตรวจสอบภายในที่เป็นมาตรฐานซึ่งในปี
2553 นี้ มีผู้ตรวจสอบที่ผ่านหลักสูตรประกาศนียบัตรผู้ตรวจสอบภายในของประเทศไทย (CPIAT)
เป็นจำนวนเพิ่มขึ้นถึง 6 คน
10. รายการระหว่างกัน

ธนาคารได้เปิดเผยในหมายเหตุประกอบงบการเงินของธนาคาร “ข้อ 4.25
รายการที่เกี่ยวข้องกัน”
ซึ่งปรากฏในหมายเหตุประกอบงบการเงินรวมและงบการเงินเฉพาะกิจการของธนาคารสำหรับปีสิ้นสุดวันที่
31 ธันวาคม 2553

ธนาคารมีรายการทางธุรกิจที่สำคัญกับบริษัทย่อย บริษัทร่วม และบริษัทที่เกี่ยวข้องกัน
ซึ่งเกี่ยวข้องกันโดยการถือหุ้นและ/หรือการมีผู้ถือหุ้นรายใหญ่และ/หรือกรรมการบางส่วนร่วมกัน ทั้งนี้
รายการระหว่างกันที่เกิดขึ้นเป็นธุรกรรมการค้าปกติของธนาคาร
มีการคิดราคาระหว่างกันตามราคาตลาดและมีเงื่อนไขเช่นเดียวกับลูกค้าทั่วไป
รวมทั้งนโยบายการตั้งค่าเผื่อหนี้สงสัยจะสูญ
ธนาคารได้ปฏิบัติตามเกณฑ์ที่กำหนดโดยธนาคารแห่งประเทศไทยเช่นเดียวกับลูกหนี้ทั่วไป

รายการระหว่างกันที่สำคัญกับบุคคลหรือบริษัทที่เกี่ยวข้อง

  (หน่วย : ล้านบาท)

[TABLE]

ความจำเป็นและความสมเหตุสมผลของรายการ

การทำรายการระหว่างกันที่เกิดขึ้นดังกล่าว
มีความจำเป็นและมีความสมเหตุสมผลของการทำรายการเพื่อประโยชน์สูงสุดของธนาคาร
โดยที่เงินให้สินเชื่อ เงินรับฝาก
และภาระผูกพันแก่พนักงานบริหารตั้งแต่ระดับผู้ช่วยกรรมการผู้จัดการใหญ่ขึ้นไป
และผู้จัดการฝ่ายหรือเทียบเท่าขึ้นไปในสายการเงินและบัญชี
และเงินกู้ยืมแก่กิจการที่เกี่ยวข้องกันโดยการมีผู้ถือหุ้นหรือกรรมการบางส่วนร่วมกันเป็นธุรกรรมการค้าปกติของธนาคาร

ขั้นตอนการอนุมัติการทำรายการระหว่างกัน

รายการระหว่างกันที่เป็นเงินให้สินเชื่อของธนาคารเป็นธุรกรรมการค้าปกติของธนาคาร
ที่ต้องผ่านขั้นตอนการอนุมัติสินเชื่อตามระเบียบปฏิบัติของธนาคารซึ่งมีการกำหนดให้พิจารณาอนุมัติสินเชื่อในรูปแบบของคณะบุคคล
หรือคณะกรรมการพิจารณาให้สินเชื่อในระดับต่าง ๆ ตามอำนาจอนุมัติวงเงิน ทั้งนี้
ผู้บริหารที่มีส่วนได้เสียในเรื่องนั้น ๆ จะไม่มีส่วนในการอนุมัติ

การทำธุรกรรมที่เป็นรายการระหว่างกันที่สำคัญอื่นจะได้รับอนุมัติจากคณะกรรมการบริหารทางการเงิน
คณะกรรมการตรวจสอบ คณะกรรมการเจ้าหน้าที่บริหาร และ/หรือคณะกรรมการธนาคาร
ตามประเภทและมูลค่าของธุรกรรมที่ทำรายการระหว่างกัน
เพื่อให้มั่นใจว่าการทำรายการระหว่างกันที่เกิดขึ้นดังกล่าว
มีความจำเป็นและมีความสมเหตุสมผลของการทำรายการเพื่อประโยชน์สูงสุดของธนาคาร

นโยบายและแนวโน้มการจัดทำรายการระหว่างกันในอนาคต

ธนาคารมีนโยบายและแนวโน้มการทำรายการระหว่างกันในอนาคตเช่นเดียวกับปีที่ผ่านมา
โดยยึดหลักว่าเป็นการประกอบธุรกิจการค้าตามปกติของธนาคารและมีการคิดราคาระหว่างกันตามเงื่อนไขเช่นเดียวกับลูกค้าทั่วไปของธนาคาร
รายละเอียดเกี่ยวกับกรรมการของบริษัทย่อย (ตามนิยามของ ก.ล.ต.)

ธนาคารมีบริษัทย่อย 18 บริษัท แต่เป็นบริษัทย่อยที่ไม่มีนัยสำคัญ เนื่องจากมีรายได้ไม่เกินกว่าร้อยละ
10 ของรายได้รวมตามงบกำไรขาดทุนรวมของปีบัญชีล่าสุด จำนวน 16 บริษัท
จึงไม่แสดงรายชื่อกรรมการของบริษัทย่อยดังกล่าว อย่างไรก็ตามมีบริษัทย่อย 2 บริษัท
ที่มีนัยสำคัญซึ่งมีรายได้เกินกว่าร้อยละ 10 ของรายได้รวมตามงบกำไรขาดทุนรวมของปีบัญชีล่าสุด
คือ บริษัท อยุธยา แคปปิตอล ออโต้ ลีส จำกัด (มหาชน) และบริษัท อยุธยา แคปปิตอล
เซอร์วิสเซส จำกัด ซึ่งมีรายชื่อกรรมการ และการดำรงตำแหน่งในบริษัทย่อยอื่น ตามตารางดังนี้

[]หมายเหตุ : X = ประธานกรรมการ / = กรรมการ // = กรรมการบริหาร

  ----------------------- --------------------- -------------------------
  1 = บจก.                7 = บจก. เจเนอรัล คาร์ด 13 = บลจ. อยุธยา จำกัด
  บริหารสินทรัพย์กรุงศรีอยุธยา   เซอร์วิสเซส             

  2 = บจก. อยุธยา แฟ็กเตอริง 8 = บจก. ซีเอฟจี เซอร์วิส 14 = บจก.
                                                สยามเรียลตี้แอนด์เซอร์วิส

  3 = บจก. อยุธยา          9 = บจก.              15 = บมจ. โทเทิล เซอร์วิสเซส
  ดีเวลลอปเม้นท์ ลีสซิ่ง        บัตรกรุงศรีอยุธยา         โซลูชั่นส์

  4 = บมจ. อยุธยา แคปปิตอล  10 = บมจ. อยุธยา โทเทิล 16 = บจก. ควอลิตี้ ไลฟ์
  ออโต้ ลีส                 โซลูชั่น                 แอสชัวรันส์ โบรกเกอร์

  5 = บจก. อยุธยาคาร์ด      11 = บมจ. อยุธยา ออโต้  17 = บจก. ควอลิตี้ เจเนอรัล
  เซอร์วิสเซส               ลีส                    อินชัวรันส์ โบรกเกอร์

  6 = บจก. อยุธยา แคปปิตอล  12 = บมจ. บล.         18 = บจก. อยุธยา แคปปิตอล
  เซอร์วิสเซส               กรุงศรีอยุธยา            ลีส *
  ----------------------- --------------------- -------------------------

* อยู่ระหว่างการชำระบัญชีเพื่อเลิกกิจการ
6. ข้อพิพาททางกฎหมาย

คดีที่ธนาคารมีข้อพิพาทกับบุคคลภายนอกและอยู่ระหว่างดำเนินคดีในศาลขณะนี้
ไม่ปรากฏว่ามีคดีที่อาจมีผลกระทบด้านลบต่อสินทรัพย์ของธนาคารที่มีจำนวนสูงกว่าร้อยละ 5
ของส่วนของผู้ถือหุ้น ณ วันสิ้นปีบัญชีล่าสุด
หรือคดีที่กระทบต่อการดำเนินธุรกิจของธนาคารอย่างมีนัยสำคัญ
หรือคดีที่มิได้เกิดจากการประกอบธุรกิจโดยปกติของธนาคารแต่ประการใด
การรับรองความถูกต้องของข้อมูล

ธนาคารได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง
ธนาคารขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ธนาคารขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี ได้แสดงข้อมูล
อย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของธนาคารและบริษัทย่อยแล้ว

(2) ธนาคารได้จัดให้มีระบบการเปิดเผยข้อมูลที่ดี
เพื่อให้แน่ใจว่าธนาคารได้เปิดเผยข้อมูลในส่วนที่เป็นสาระสำคัญทั้งของธนาคารและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ธนาคารได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และธนาคารได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2553
ต่อผู้สอบบัญชีและกรรมการตรวจสอบของธนาคารแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของธนาคารและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ธนาคารได้รับรองความถูกต้องแล้ว
ธนาคารได้มอบหมายให้ นางธิดารัตน์ เศรษฐวรวิจิตร
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นางธิดารัตน์
เศรษฐวรวิจิตร กำกับไว้
ธนาคารจะถือว่าไม่ใช่ข้อมูลที่ธนาคารได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายมาร์ค จอห์น อาร์โนลด์ กรรมการ
..............................................................

2. นายพงศ์พินิต เดชะคุปต์ กรรมการ
..............................................................

ชื่อ ตำแหน่ง ลายมือชื่อ

ผู้รับมอบอำนาจ นางธิดารัตน์ เศรษฐวรวิจิตร เลขานุการธนาคาร
..............................................................
9. การควบคุมภายใน

ระบบการควบคุมภายในและการตรวจสอบภายใน

ธนาคารให้ความสำคัญต่อระบบการควบคุมภายในที่ดีมาอย่างต่อเนื่อง
โดยจัดให้มีระบบการควบคุมภายในที่เพียงพอและเหมาะสม
โดยโครงสร้างองค์กรได้จัดให้สอดคล้องกับลักษณะการดำเนินธุรกิจ
การกำกับดูแลและการสอบทานตามวิธีปฏิบัติที่เป็นเลิศ (Best Practice)
โดยการแบ่งแยกหน้าที่การปฏิบัติงานเพื่อให้เกิดการถ่วงดุล และสอบทานระหว่างกัน
การกำหนดอำนาจดำเนินการที่ชัดเจน และการเน้นย้ำนโยบายด้านความซื่อสัตย์
และปรัชญาในการทำงานอย่างมืออาชีพอย่างสม่ำเสมอ

[]

นอกจากการควบคุมภายในที่ถูกสร้างในระดับปฏิบัติการแล้ว
หน่วยงานตรวจสอบภายในเป็นหน่วยงานอิสระ
ทำหน้าที่ในการประเมินความเพียงพอและเหมาะสมของระบบการควบคุมภายในของกระบวนการปฏิบัติงาน
ระบบงานต่างๆ ของธนาคาร รวมทั้งบริษัทในกลุ่มธุรกิจทางการเงิน
และกิจกรรมที่ธนาคารมีการว่าจ้างบุคคลภายนอกดำเนินการแทน นอกจากนั้น
ยังมีงานตรวจสอบแบบต่อเนื่อง (Continuous Audit) โดยนำเทคโนโลยี
หรือการเขียนโปรแกรมการตรวจสอบ เพื่อวิเคราะห์รายการผิดปกติที่อาจเกิดขึ้น
และมีการผสานการตรวจสอบด้านเทคโนโลยีที่เกี่ยวข้องกับระบบงานเข้ากับการตรวจสอบด้านปฏิบัติการ
เพื่อเพิ่มประสิทธิภาพงานการตรวจสอบ (Integrated Audit)
โดยผลการสอบทานระบบการควบคุมภายใน
จะรายงานตรงต่อผู้บริหารของหน่วยงานที่รับการตรวจและหน่วยงานที่เกี่ยวข้อง
เพื่อพิจารณาปรับปรุงและดำเนินการแก้ไขร่วมกันตามกำหนดเวลาที่เหมาะสม
โดยหน่วยงานตรวจสอบภายใน จะดำเนินการติดตามผลการแก้ไขตามข้อเสนอแนะ
เพื่อรายงานต่อผู้บริหารระดับสูงของธนาคาร และคณะกรรมการตรวจสอบเป็นประจำทุกเดือน
ซึ่งในปี 2554 นี้ได้มีการพัฒนาระบบในการติดตามแบบอิเล็กทรอนิกส์ (Electronic Audit
Tracking System) ขึ้นด้วย ซึ่งช่วยทำให้การติดตามมีประสิทธิภาพมากขึ้น

นอกจากนั้นงานตรวจสอบในปี 2554 ได้กำหนดให้สอดคล้องกับกลยุทธ์และเป้าหมายหลักของธนาคาร
เช่น งานด้านการเรียกค่าธรรมเนียมธนาคาร เป็นต้น
เพื่อสนับสนุนเป้าหมายในการเพิ่มรายได้ของธนาคาร ด้านการพัฒนาคุณภาพงานตรวจสอบ
ธนาคารได้กำหนดให้มีการปรับปรุงคุณภาพงานอย่างต่อเนื่อง
โดยการรับฟังความคิดเห็นของผู้รับการตรวจภายหลังจากเสร็จสิ้นงานตรวจสอบผ่านแบบสำรวจความพึงพอใจ
และกำหนดให้มีการสอบทานคุณภาพงานตรวจสอบ โดยหน่วยงานอิสระภายในธนาคาร
เพื่อให้มั่นใจในคุณภาพงานตรวจสอบอีกครั้ง นอกจากนี้
หน่วยงานตรวจสอบได้ให้ความรู้ด้านการควบคุมภายในกับหน่วยงานและสาขาทั่วประเทศของธนาคาร
ผ่านช่องทางการสื่อสารภายในของธนาคารในรูปแบบต่างๆ อย่างสม่ำเสมอ
เพื่อสอดแทรกความรู้ด้านการควบคุมภายในผ่านการเล่นเกมส์ต่างๆ ด้านการพัฒนาบุคคลากร
หน่วยงานตรวจสอบได้พัฒนา ระบบการเรียนรู้ด้วยตนเอง (E-Learning)
ที่เป็นหลักสูตรด้านการควบคุมภายในซึ่งพัฒนาขึ้นโดยเฉพาะให้กับผู้ตรวจสอบ
เพื่อให้ผู้ตรวจสอบสามารถเรียนรู้ได้ตลอดเวลา และมีการอบรมทั้งภายในและภายนอกธนาคาร เช่น
หลักสูตรการอบรมด้านวิชาชีพและวุฒิบัตรการตรวจสอบภายใน การอบรมความรู้ใหม่ๆ
และระบบเทคโนโลยีสารสนเทศต่าง ๆ อย่างต่อเนื่อง และการทดสอบความรู้ด้านกฎระเบียบใหม่ ๆ
กับผู้ตรวจสอบอย่างสม่ำเสมอ โดยในปี 2554
ธนาคารมีผู้ตรวจสอบที่ได้รับประกาศนียบัตรที่เกี่ยวกับด้านการตรวจสอบเพิ่มขึ้นจำนวน 20
ประกาศนียบัตร
รายละเอียดเกี่ยวกับกรรมการของบริษัทย่อย (ตามนิยามของ ก.ล.ต.)

ธนาคารมีบริษัทย่อย 17 บริษัท โดยมี 16 บริษัทที่มีรายได้ไม่เกินกว่าร้อยละ 10
ของรายได้รวมตามงบกำไรขาดทุนรวมของปีบัญชีล่าสุดของธนาคาร
จึงไม่แสดงรายชื่อกรรมการของบริษัทย่อยดังกล่าว อย่างไรก็ตามมีบริษัทย่อย 1 บริษัท
ที่มีนัยสำคัญซึ่งมีรายได้เกินกว่าร้อยละ 10 ของรายได้รวมตามงบกำไรขาดทุนรวมของปีบัญชีล่าสุด
คือ บริษัท อยุธยา แคปปิตอล ออโต้ ลีส จำกัด (มหาชน) ซึ่งมีรายชื่อกรรมการ
และการดำรงตำแหน่งในบริษัทย่อยอื่น ตามตารางดังนี้

  --------------------- --- --- --- --- --- --- --- --- --- ---- ---- ---- ---- ---- ---- ---- ----
  รายชื่อบริษัทย่อย          1   2   3   4   5   6   7   8   9   10   11   12   13   14   15   16   17
  รายชื่อกรรมการ                                                                                 

  1. นายฟิลิป เชียง ชอง                X   X   X   X       X   X                                   
  แทน                                                                                          

  2. นายซูดาร์โก (แดน)                /           /   X                                           
  ฮาร์โซโน่                                                                                      

  3. นายชานดาเชการ์      /       /   /                                                           
  สุบรามาเนี่ยน คิสชูมันการัม                                                                         

  4. นายไพโรจน์ ชื่นครุฑ                /                                                           

  5. นายตรรก บุนนาค                  /   /                   /                                   

  6. นางสาวพัทธ์หทัย                   /           /       /                                       
  กุลจันทร์                                                                                       
  --------------------- --- --- --- --- --- --- --- --- --- ---- ---- ---- ---- ---- ---- ---- ----

หมายเหตุ : X = ประธานกรรมการ / = กรรมการ

  ----------------------- ------------------ -----------------------------
  1 = บจก.                7 = บจก. เจเนอรัล   13 = บจก. สยามเรียลตี้แอนด์เซอร์วิส
  บริหารสินทรัพย์กรุงศรีอยุธยา   คาร์ด เซอร์วิสเซส     

  2 = บจก. กรุงศรี แฟ็กเตอริง 8 = บจก. ซีเอฟจี     14 = บมจ. โทเทิล เซอร์วิสเซส
                          เซอร์วิส             โซลูชั่นส์

  3 = บจก. อยุธยา          9 = บจก.           15 = บจก. กรุงศรี ไลฟ์ แอสชัวรันส์
  ดีเวลลอปเม้นท์ ลีสซิ่ง        บัตรกรุงศรีอยุธยา      โบรกเกอร์

  4 = บมจ. อยุธยา แคปปิตอล  10 = บมจ. อยุธยา    16 = บจก. กรุงศรี เจเนอรัล
  ออโต้ ลีส                 โทเทิล โซลูชั่น        อินชัวรันส์ โบรกเกอร์

  5 = บจก. อยุธยาคาร์ด      11 = บมจ. หลักทรัพย์  17 = บมจ. อยุธยา ออโต้ ลีส *
  เซอร์วิสเซส               กรุงศรี              

  6 = บจก. อยุธยา แคปปิตอล  12 = บลจ. กรุงศรี    
  เซอร์วิสเซส               จำกัด               
  ----------------------- ------------------ -----------------------------

* อยู่ระหว่างการชำระบัญชีเพื่อเลิกกิจการ
6. ข้อพิพาททางกฎหมาย

คดีที่ธนาคารมีข้อพิพาทกับบุคคลภายนอกและอยู่ระหว่างดำเนินคดีในศาลขณะนี้
ไม่ปรากฏว่าเป็นคดีที่อาจมีผลกระทบด้านลบต่อสินทรัพย์ของธนาคารที่มีจำนวนสูงกว่าร้อยละ 5
ของส่วนของผู้ถือหุ้น ณ วันสิ้นปีบัญชีล่าสุด
หรือเป็นคดีที่กระทบต่อการดำเนินธุรกิจของธนาคารอย่างมีนัยสำคัญ
หรือเป็นคดีที่มิได้เกิดจากการประกอบธุรกิจโดยปกติของธนาคารแต่ประการใด